ໃນວັນທີ 14 ກັນຍາ 2021 ຜ່ານມາ ຢູ່ຫ້ອງປະຊຸມຂອງກະຊວງຍຸຕິທຳ ໄດ້ຈັດກອງປະຊຸມກວດກາຄວາມສອດຄ່ອງທາງດ້ານກົດໝາຍ ຂອງຮ່າງລັດຖະບັນຍັດວ່າດ້ວຍຄ່າທຳນຽມການນຳໃຊ້ທີ່ດິນ ໂດຍການເປັນປະທານຂອງ ທ່ານ ອິນທະປັນຍາ ຂຽວວົງພະຈັນ ຫົວໜ້າກົມກົດໝາຍ, ກະຊວງຍຸຕິທຳ; ມີຜູ້ຕາງໜ້າຈາກ ກະຊວງຍຸຕິທຳ, ກະຊວງການເງິນ, ສະພາແຫ່ງຊາດ, ຫ້ອງວ່າການສຳນັກງານນາຍົກລັດຖະມົນຕີ ພ້ອມດ້ວຍຄະນະຮັບຜິດຊອບສ້າງຮ່າງລັດຖະບັນຍັດວ່າດ້ວຍຄ່າທຳນຽມການນຳໃຊ້ທີ່ດິນ ເຂົ້າຮ່ວມ.
ຈຸດປະສົງ ເພື່ອກວດກາຄວາມສອດຄ່ອງທາງດ້ານໂຄງປະກອບຂອງກົດໝາຍ ເປັນຕົ້ນ ການໃສ່ຊື່, ໂຄງປະກອບ, ການກຳນົດອັດຕາຄ່າທຳນຽມ, ຄວາມຮັບຜິດຊອບຂອງບັນດາຂະແໜງການ, ອົງການທີ່ຮັບຜິດຊອບ, ນະໂຍບາຍຕໍ່ຜູ້ມີຜົນງານ ແລະ ມາດຕະການຕໍ່ຜູ້ລະເມີດ, ການຈັດວາງໝວດ ແລະ ມາດຕາ ຂອງຮ່າງລັດຖະບັນຍັດ ສະບັບດັ່ງກ່າວ ໃຫ້ມີຄວາມຖືກຕ້ອງ ແລະ ເໝາະສົມ ເຮັດໃຫ້ເນື້ອໃນທາງດ້ານກົດໝາຍຂອງ ຮ່າງລັດຖະບັນຍັດວ່າດ້ວຍຄ່າທຳນຽມການນຳໃຊ້ທີ່ດິນ ມີຄວາມຄົບຖ້ວນ, ຊັດເຈນ ເພື່ອສະເໜີຕໍ່ລັດຖະບານ ແລະ ສະພາແຫ່ງຊາດ ໃນຂັ້ນຕໍ່ໄປ.
ຮ່າງລັດຖະບັນຍັດວ່າດ້ວຍຄ່າທຳນຽມການນຳໃຊ້ທີ່ດິນ ປະກອບ 7 ໝວດ, 21 ມາດຕາ.
ຂຽນຂ່າວ-ຖ່າຍພາບ: ຊາຍພິມພອນ ສີຣິວົງໄຊ